Hat helyszínt érintően fejleszti a Duna-Dráva Nemzeti Park Igazgatóság a természetvédelmi kezelést célzó állattartási infrastruktúráját, valamint bővíti a gyepfenntartás és az állattartás napi munkáit segítő eszköz- és gépparkját. Az állattartó telepek felújítása és bővítése mellett sor kerül egy kisebb – vízi műtárgy cseréjével megvalósuló – vizes élőhely állapotát megőrző tevékenységre is. A 800,00 millió Ft összegű, vissza nem térítendő Európai Uniós támogatásból megvalósuló fejlesztés több száz hektár legeltetéssel és kaszálással hasznosított rét és legelő fenntartásához, a biológiai sokféleség, valamint veszélyeztetett és ritka növény- és állatfajok megőrzéséhez járul hozzá.

Az Igazgatóság legnagyobb állatbemutató és állattartó telepén, Barcs-Drávaszentesen borjúnevelő és tároló helyiség épül, valamint gépjárművek beszerzése valósul meg. Darányban juh féltető, juhkarám, tárolóhelyiség épül, megvalósul egy régi őrház átalakítása szolgálati szállássá és kezelő épületté, raktár létesül, valamint sor kerül legelőkarámok kialakítására és a legelőfenntartáshoz szükséges eszközök beszerzésére. A szaporcai állattartó telepen felújítási munkák valósulnak meg és eszközbeszerzések történnek. A nagydorogi Cikta-majorban szigetüzemű napelemes rendszer kerül elhelyezésre, megvalósul a villamos rendszer korszerűsítése és a szénatároló bővítése, a majorhoz vezető út felújítása, továbbá egy traktor beszerzése történik meg. A Nagybajom-Homokpusztai állattartó telepen a rétek, legelők fenntartásához szükséges eszközök beszerzése (traktor adapterekkel, rendkezelő) valósul meg. A kölkedi állatfarmon egy kisebb gépszín, valamint trágyatároló épül, konténerek telepítése történik meg szerszámraktárnak és szociális helyiségnek, a legelőterületen pásztorszállás és kezelőépület felújítás fog történni. Sor kerül a feladatellátást segítő elektromos quad, valamint egy bálázó beszerzésére is. Az élőhely-rekonstrukciós projektelem keretében a Riha-tó meglévő, duplakamrás zsilipje kerül elbontásra, helyette egy új műtárgy építése valósul meg.

A projekt első szakaszában a tervezett fejlesztések engedélyes és kivitelei tervei készülnek el, illetve a szükséges engedélyek beszerzése történik.

A „Természetvédelmi területkezelési infrastruktúra fejlesztés a Duna-Dráva Nemzeti Park Igazgatóság működési területén” megnevezésű projekt tervezett befejezési dátuma: 2028. szeptember 30. A projekt azonosító száma: KEHOP\_PLUSZ-3.2.1-24-2025-00026. A „Környezeti és Energiahatékonysági Operatív Program Plusz Természetvédelmi beruházások – infrastruktúra, kommunikáció” felhívás keretében megvalósuló projektről bővebb információt a <https://ddnp.hu> oldalon olvashatnak.

További információ kérhető:

Horváth Zoltán – tájegységvezető: +36303773415, [zoltan.horvath@ddnp.hu](mailto:zoltan.horvath@ddnp.hu)

, Természetvédelmi őrszolgálatvezető

Tel.: 30/377-3408, E-mail: zsolt.varga@ddnp.hu

**Természetvédelmi területkezelési infrastruktúra fejlesztés**

2025. július 22.

Sajtóközlemény